# Europos Sąjungos C 248A/2018

| | ISSN 1977-0960 |
| --- | --- |
| Europos Sąjungos
  oficialusis leidinys | C 248A |
| | |
| Leidimas lietuvių kalba | Informacija ir pranešimai | 61 metai2018m. liepos 16d. |

ISSN 1977-0960

Europos Sąjungos

oficialusis leidinys

C 248A

Leidimas lietuvių kalba

Informacija ir pranešimai

61 metai2018m. liepos 16d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Centrinis Bankas |
| 2018/C 248 A/01 | Pranešimas apie konkursą. Priežiūros valdybos pirmininkas | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos Centrinis Bankas

2018/C 248 A/01

Pranešimas apie konkursą. Priežiūros valdybos pirmininkas

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Centrinis Bankas

| 16.7.2018 | LT | Europos Sąjungos oficialusis leidinys | CA 248/1 |
| --- | --- | --- | --- |

16.7.2018

LT

Europos Sąjungos oficialusis leidinys

CA 248/1

---

Pranešimas apie konkursą

Priežiūros valdybos pirmininkas

(2018/C 248 A/01)

1.   Įžanga

ECB ieško tinkamo kandidato, turinčio pripažintą autoritetą ir patirtį bankininkystės ir finansų srityse, Priežiūros valdybos pirmininko pareigoms nuo 2019 m. sausio 1 d.

2013 m. spalio 15 d. Tarybos reglamentas (ES) Nr. 1024/2013 (BPM reglamentas) ECB pavedė specialius uždavinius, susijusius su rizikos ribojimu pagrįstos kredito įstaigų priežiūros politika, ir įsteigė Bendrą priežiūros mechanizmą (BPM). BPM sudaro ECB ir valstybių narių, kurių valiuta yra euro, nacionalinės kompetentingos institucijos, suteikiant galimybę užmegzti glaudų bendradarbiavimą su valstybių narių, kurių valiuta nėra euro, kompetentingomis institucijomis. ECB atsako už viso BPM veikimą.

Už ECB pavestų priežiūros uždavinių planavimą ir vykdymą visapusiškai atsako Priežiūros valdyba – ECB vidaus organas. Priežiūros valdybą sudaro jos pirmininkas, pirmininko pavaduotojas, keturi ECB atstovai ir po vieną kiekvienos BPM dalyvaujančios valstybės narės (dalyvaujanti valstybė narė) nacionalinės kompetentingos institucijos atstovą. Kai kompetentinga institucija nėra centrinis bankas, Priežiūros valdybos narys gali nuspręsti pakviesti valstybės narės centrinio banko atstovą. Priežiūros valdyba iš savo narių sudarė mažesnės sudėties iniciatyvinį komitetą, kuris padeda vykdyti jos veiklą, be kita ko, rengdamas Priežiūros valdybos posėdžius. Iniciatyvinį komitetą sudaro aštuoni nariai, įskaitant pirmininką, pirmininko pavaduotoją ir vieną ECB atstovą. Visi Priežiūros valdybos nariai veikia visos Sąjungos interesų labui.

Atrankos ir paskyrimo procedūroje bus atsižvelgiama į lyčių lygybės, patirties ir kompetencijos principus.

ECB tinkamai informuos Europos Parlamentą ir Europos Sąjungos Tarybą (ES Tarybą) apie procedūrą pagal 2013 m. lapkričio 30 d. tarpinstitucinį susitarimą su Europos Parlamentu ir 2013 m. gruodžio 11 d. susitarimo memorandumą su ES Taryba.

2.   Uždaviniai

Vadovaujantis BPM reglamentu ir nedarant poveikio jokiems kitiems uždaviniams, kuriuos ECB valdančioji taryba gali nuspręsti pavesti Priežiūros valdybos pirmininkui ir pirmininko pavaduotojui, pirmininkas bus atsakingas už šiuos konkrečius uždavinius:

| — | pirmininkavimas Priežiūros valdybai, |
| --- | --- |

—

pirmininkavimas Priežiūros valdybai,

| — | pirmininkavimas Priežiūros valdybos iniciatyviniam komitetui, |
| --- | --- |

—

pirmininkavimas Priežiūros valdybos iniciatyviniam komitetui,

| — | viešas ECB metinės ataskaitos apie jo priežiūros uždavinių vykdymą pristatymas Europos Parlamentui ir Euro grupei, dalyvaujant bet kurios dalyvaujančios valstybės narės, kurios valiuta nėra euro, atstovams, |
| --- | --- |

—

viešas ECB metinės ataskaitos apie jo priežiūros uždavinių vykdymą pristatymas Europos Parlamentui ir Euro grupei, dalyvaujant bet kurios dalyvaujančios valstybės narės, kurios valiuta nėra euro, atstovams,

| — | Euro grupės prašymu – dalyvavimas Euro grupės posėdžiuose ECB priežiūros uždavinių vykdymo klausimais, dalyvaujant bet kurios dalyvaujančios valstybės narės, kurios valiuta nėra euro, atstovams, |
| --- | --- |

—

Euro grupės prašymu – dalyvavimas Euro grupės posėdžiuose ECB priežiūros uždavinių vykdymo klausimais, dalyvaujant bet kurios dalyvaujančios valstybės narės, kurios valiuta nėra euro, atstovams,

| — | Europos Parlamento prašymu – dalyvavimas Europos Parlamento kompetentingų komitetų posėdžiuose ECB priežiūros uždavinių vykdymo klausimais; ir, gavus prašymą, dalyvavimas konfidencialiose uždarose žodinėse diskusijose ECB priežiūros uždavinių klausimais su Europos Parlamento kompetentingo komiteto pirmininku ir pirmininko pavaduotojais, kai tokios diskusijos reikalingos Europos Parlamento įgaliojimams vykdyti pagal Sutartį dėl Europos Sąjungos veikimo, |
| --- | --- |

—

Europos Parlamento prašymu – dalyvavimas Europos Parlamento kompetentingų komitetų posėdžiuose ECB priežiūros uždavinių vykdymo klausimais; ir, gavus prašymą, dalyvavimas konfidencialiose uždarose žodinėse diskusijose ECB priežiūros uždavinių klausimais su Europos Parlamento kompetentingo komiteto pirmininku ir pirmininko pavaduotojais, kai tokios diskusijos reikalingos Europos Parlamento įgaliojimams vykdyti pagal Sutartį dėl Europos Sąjungos veikimo,

| — | dalyvaujančios valstybės narės nacionalinio parlamento kvietimu – dalyvavimas, kartu su nacionalinės kompetentingos institucijos atstovu, keičiantis nuomonėmis dėl kredito įstaigų priežiūros toje valstybėje narėje. |
| --- | --- |

—

dalyvaujančios valstybės narės nacionalinio parlamento kvietimu – dalyvavimas, kartu su nacionalinės kompetentingos institucijos atstovu, keičiantis nuomonėmis dėl kredito įstaigų priežiūros toje valstybėje narėje.

Be to, darbuotojai, dalyvaujantys vykdant pagal BPM reglamentą ECB pavestus uždavinius, yra atskaitingi Priežiūros valdybos pirmininkui. Tokios atskaitomybės sąlygas nustato ECB valdančioji taryba ir vykdomoji valdyba.

Priežiūros valdybos pirmininkas savo uždavinius vykdo glaudžiai bendradarbiaudamas su savo pavaduotoju.

3.   Kompetencija, patirtis ir gebėjimai

Pareiškėjai privalo atitikti šiuos kriterijus (būtina atitikti iki paraiškų pateikimo galutinio termino):

| — | būti Europos Sąjungos valstybės narės piliečiai ir turėti visas piliečio teises, |
| --- | --- |

—

būti Europos Sąjungos valstybės narės piliečiai ir turėti visas piliečio teises,

| — | turėti pripažintą autoritetą ir patirtį bankininkystės ir finansų srityse, įskaitant reikšmingą profesinę patirtį finansų priežiūros arba makroprudencinės priežiūros srityje, arba abiejose šiose srityse, |
| --- | --- |

—

turėti pripažintą autoritetą ir patirtį bankininkystės ir finansų srityse, įskaitant reikšmingą profesinę patirtį finansų priežiūros arba makroprudencinės priežiūros srityje, arba abiejose šiose srityse,

| — | turėti daug patirties vadovaujant vadovų komandai ir ją plėtojant, kartu su aiškiu pasiekimų sąrašu, tiek strateginiu, tiek veiklos lygiu, |
| --- | --- |

—

turėti daug patirties vadovaujant vadovų komandai ir ją plėtojant, kartu su aiškiu pasiekimų sąrašu, tiek strateginiu, tiek veiklos lygiu,

| — | turėti reikšmingos vadovavimo patirties sėkmingai vadovaujant aukštos kvalifikacijos ir, pageidautina, daugiakalbio ir daugiakultūrinio personalo grupėms, |
| --- | --- |

—

turėti reikšmingos vadovavimo patirties sėkmingai vadovaujant aukštos kvalifikacijos ir, pageidautina, daugiakalbio ir daugiakultūrinio personalo grupėms,

| — | puikiai mokėti anglų kalbą ir vidutiniu lygiu mokėti dar bent vieną kitą oficialią ES kalbą, |
| --- | --- |

—

puikiai mokėti anglų kalbą ir vidutiniu lygiu mokėti dar bent vieną kitą oficialią ES kalbą,

| — | nebūti ECB valdančiosios tarybos nariu. |
| --- | --- |

—

nebūti ECB valdančiosios tarybos nariu.

Be to, pageidautina, kad pareiškėjai:

| — | visapusiškai išmanytų ES institucijų ir ES sprendimų priėmimo procesus bei kitus ECB veiklai svarbius Europos ir tarptautinius procesus, |
| --- | --- |

—

visapusiškai išmanytų ES institucijų ir ES sprendimų priėmimo procesus bei kitus ECB veiklai svarbius Europos ir tarptautinius procesus,

| — | visapusiškai išmanytų ECB uždavinius ir ECB veikimą, |
| --- | --- |

—

visapusiškai išmanytų ECB uždavinius ir ECB veikimą,

| — | turėtų patirties pirmininkaujant aukšto lygio komitetams ir (arba) grupėms, pageidautina, tarptautinėje aplinkoje, |
| --- | --- |

—

turėtų patirties pirmininkaujant aukšto lygio komitetams ir (arba) grupėms, pageidautina, tarptautinėje aplinkoje,

| — | turėtų puikius komunikavimo, asmeninio bendravimo, įtakos darymo ir derybų gebėjimus, leidžiančius kurti pasitikėjimu grįstus darbinius santykius su atitinkamais suinteresuotaisiais asmenimis ES ir už jos ribų, |
| --- | --- |

—

turėtų puikius komunikavimo, asmeninio bendravimo, įtakos darymo ir derybų gebėjimus, leidžiančius kurti pasitikėjimu grįstus darbinius santykius su atitinkamais suinteresuotaisiais asmenimis ES ir už jos ribų,

| — | vidutiniu lygiu mokėtų kitas ES kalbas. |
| --- | --- |

—

vidutiniu lygiu mokėtų kitas ES kalbas.

4.   Darbo sąlygos

Priežiūros valdybos pirmininko darbo sąlygos, ypač jo arba jos atlyginimas, pensijos ir kitos socialinės apsaugos išmokos yra įtvirtintos sutartyje su ECB ir jas nustato ECB valdančioji taryba.

Kadencijos trukmė bus penkeri metai ir ji nebus atnaujinama.

Darbo vieta bus Frankfurte prie Maino (Vokietija), kuriame yra ECB buveinė.

5.   Nepriklausomumas ir etikos standartai

Pirmininkas privalo veikti nepriklausomai ir objektyviai, paisydamas visos ES interesų, ir negali siekti gauti ar priimti jokių ES institucijų, įstaigų ar organų, valstybių narių vyriausybių ar bet kurio kito viešo arba privataus subjekto nurodymų.

Paskirtas pirmininkas bus visu etatu dirbantis specialistas ir negalės eiti jokių pareigų nacionalinėse kompetentingose institucijose.

Pirmininkas turi laikytis aukščiausių etikos standartų, atspindinčių jo arba jos atsakomybę saugoti ECB ir BPM vientisumą ir gerą vardą. Visų pirma, jam arba jai bus privalomi profesinės paslapties reikalavimai ir pasibaigus darbo santykiams taikomi apribojimai (angl. „cooling-off periods“), kad būtų iš anksto įvertinti ir užkirstas kelias galimiems interesų konfliktams, galintiems kilti bet kokioje naujoje darbo vietoje per dvejus metus nuo kadencijos pabaigos.

6.   Atranka ir paskyrimas

Pirmininko atrankos ir paskyrimo procedūra bus vykdoma vadovaujantis BPM reglamente nustatytais reikalavimais ir pirmiau paminėta atskaitomybės Europos Parlamentui ir ES Tarybai tvarka. Procedūra apims šiuos etapus:

1)   Pirminė atranka

ECB valdančioji taryba sudarys pirminės atrankos komitetą, kuris vertins paraiškas pagal šiame pranešime apie konkursą nurodytus kriterijus. Įvertinus paraiškas, tinkamiausi kandidatai dalyvaus pokalbyje su pirminės atrankos komitetu, o jų lyderystės gebėjimus vertins išorės paslaugų teikėjas. Pirminės atrankos komitetas pateiks tinkamų kandidatų trumpąjį sąrašą bei vertinimo ataskaitą ECB valdančiajai tarybai apsvarstyti.

2)   Europos Parlamento ir ES Tarybos informavimas

ECB informuos Europos Parlamento kompetentingą komitetą ir ES Tarybą apie paraiškas eiti pirmininko pareigas pateikusių asmenų įvairovę (paraiškų skaičių, profesinių įgūdžių profilius, lyčių bei pilietybių proporciją ir t. t.) ir pateiks jiems ECB valdančiosios tarybos patvirtintą kandidatų trumpąjį sąrašą. Trumpasis sąrašas taip pat bus pateiktas Priežiūros valdybai.

3)   ECB valdančiosios tarybos pasiūlymas ir Europos Parlamento patvirtinimas

Išklausiusi Priežiūros valdybą, ECB valdančioji taryba pateiks Europos Parlamentui patvirtinti pasiūlymą dėl pirmininko paskyrimo remiantis pirminės atrankos komiteto sudarytu trumpuoju sąrašu. Kartu bus pateikti pasiūlymą paaiškinantys rašytiniai argumentai.

4)   ES Tarybos paskyrimas

Europos Parlamentui patvirtinus ECB valdančiosios tarybos pasiūlymą, ES Taryba priims įgyvendinamąjį sprendimą dėl pirmininko paskyrimo. Šį sprendimą ES Taryba priims kvalifikuota balsų dauguma, neatsižvelgdama į ES Tarybos narių, kurie nėra iš dalyvaujančių valstybių narių, balsus.

7.   Paraiškų teikimo tvarka

Pareiškėjai savo paraiškas turi išsiųsti registruotu paštu arba per privačią kurjerių tarnybą ne vėliau kaip 2018 m. rugpjūčio 24 d. (su datą patvirtinančiu registruoto pašto arba privačios kurjerių tarnybos antspaudu) šiuo adresu:

| | European Central Bank |
| --- | --- |
| President’s Office |
| Sonnemannstraße 20 |
| 60314 Frankfurt |
| Germany |

European Central Bank

President’s Office

Sonnemannstraße 20

60314 Frankfurt

Germany

ECB pasilieka teisę pratęsti paraiškų pagal šį konkursą pateikimo galutinį terminą, paskelbdamas naują galutinį terminą.

8.   Privatumo apsauga

Visą pareiškėjų asmeninę informaciją ECB tvarkys laikydamasis ES duomenų apsaugos teisės aktų (1).

ECB yra tvarkomų asmens duomenų, susijusių su atrankos procedūra, kuri vykdoma pagal šį pranešimą apie konkursą, valdytojas. ECB žmogiškųjų išteklių generalinis direktorius yra atsakingas už duomenų tvarkymą.

Duomenų tvarkymo tikslas – organizuoti Priežiūros valdybos pirmininko atranką ir paskyrimą. Visi asmens duomenys bus tvarkomi tik šiuo tikslu.

Asmens duomenis ECB renka ir tvarko laikydamasis Reglamento (EB) Nr. 45/2001 5 straipsnio a punkto ir BPM reglamento 26 straipsnio 3 dalies.

Pareiškėjų asmens duomenis gaus pirminės atrankos komiteto nariai ir ECB valdančiosios tarybos nariai. Trumpajame sąraše nurodytų kandidatų asmens duomenys bus pateikti Europos Parlamento kompetentingam komitetui ir ES Tarybai, kuriems taip pat taikomas Reglamentas (EB) Nr. 45/2001. Be to, ECB perduos atitinkamus asmens duomenis išorės bendrovei PwC EU Services EESV (Briuselis, Belgija), kuri vykdys atskirą atitinkamų lyderystės įgūdžių vertinimą ir kuri įpareigota laikytis griežtų konfidencialumo ir duomenų apsaugos standartų.

ECB gali laikyti konkursą laimėjusio kandidato duomenis penkerius metus nuo: a) kadencijos pasibaigimo dienos arba b) dienos, kai kandidatui paskutinį kartą buvo išmokėta pensija. Po to duomenys yra tinkamai panaikinami. Konkurso nelaimėjusių kandidatų duomenys bus laikomi dvejus metus nuo atrankos procedūros pabaigos ir po to bus panaikinti. Jeigu kiltų teisinių ginčų, pirmiau minėti laikymo laikotarpiai bus pratęsti dvejiems metams nuo visų susijusių procesų pabaigos.

Pareiškėjai turi teisę prieiti prie savo duomenų, apriboti jų tvarkymą, nesutikti su jų tvarkymu, ištaisyti savo tapatybės duomenis ir, esant tam tikroms sąlygoms, ištrinti saugomus su jais susijusius duomenis. Tačiau duomenys, rodantys atitiktį atrankos kriterijams, negali būti atnaujinami ar taisomi pasibaigus paraiškų pagal šį konkursą pateikimo galutiniam terminui, kad būtų užtikrinti vienodų galimybių ir nediskriminavimo principai bei būtų užtikrinta, kad atrankos procedūra yra patikima, skaidri ir teisinga visų kandidatų atžvilgiu.

Pareiškėjai turi teisę visos procedūros metu susipažinti su jų vertinimo duomenimis. Siekiant užtikrinti pirminės atrankos komiteto ir Valdančiosios tarybos pasitarimų ir sprendimų priėmimo konfidencialumą ir apsaugoti kitų pareiškėjų teises ir laisves, pareiškėjai gali susipažinti tik su jų pačių pateiktais duomenimis ir tomis įvertinimo dalimis, kurios yra su jais susijusios.

Pareiškėjai gali įgyvendinti savo teises kreipdamiesi į ECB žmogiškųjų išteklių generalinį direktorių (OfficeDGHSeniorMgt@ecb.europa.eu). Į ECB duomenų apsaugos pareigūną (dpo@ecb.europa.eu) gali būti kreipiamasi su duomenų apsauga susijusiais klausimais.

Pareiškėjai dėl savo asmens duomenų tvarkymo turi teisę bet kuriuo metu kreiptis į Europos duomenų apsaugos priežiūros pareigūną (EDAPP) (www.edps.europa.eu).

---

(1)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo ir 2007 m. balandžio 17 d. Europos Centrinio Banko sprendimas, patvirtinantis duomenų apsaugos Europos Centriniame Banke įgyvendinimo taisykles (ECB/2007/1).

---